ส่อง”กลุ่มธนาคาร”กำไรดีสุดปี 61 โบรกฯชู KTB-TMB เด่นกลุ่ม
ส่อง"กลุ่มธนาคาร"กำไรดีสุดปี 61 โบรกฯชู KTB-TMB เด่นกลุ่ม
28 ธ.ค. 2561

บล.ฟินันเซีย ไซรัส ระบุในบทวิเคราะห์วันนี้(28ธ.ค.61) ว่า  กลุ่มธนาคารพาณิชย์ คาดกำไรสุทธิไตรมาส 4/61 ของกลุ่มที่ 4.8 หมื่นลบ. ลดลง 10.8% เทียบไตรมาสก่อหน้าแต่เพิ่มขึ้น 18% เทียบช่วงเดียวกันของปีก่อนกำไรที่คาดว่าจะลดลง เทียบไตรมาสก่อหน้าเกิดจากกำไรจากการขายเงินลงทุนที่ลดลง (TMB ขาย TMBAM) หากไม่นับรายการดังกล่าว คาดว่ากำไรปกติจะลดลงราว 5% เทียบไตรมาสก่อหน้าเนื่องจากการเพิ่มขึ้นของค่าใช้จ่ายที่ไม่ใช่ดอกเบี้ยที่เกิดขึ้นตามฤดูกาล ส่วนกำไรที่ดีขึ้น เทียบช่วงเดียวกันของปีก่อนเกิดจากค่าใช้จ่ายสำรองหนี้สูญที่ลดลงตามคุณภาพหนี้ที่ดีขึ้นโดยเฉพาะในธนาคารขนาดใหญ่
คาดว่ากำไรสุทธิของ KTB และ BBL จะโตได้ทั้ง เทียบไตรมาสก่อหน้าและ เทียบช่วงเดียวกันของปีก่อนหากกำไรสุทธิ ไตรมาส 4/61 เป็นไปตามที่เราคาด จะทำให้กำไรสุทธิปี 2018 ของกลุ่มอยู่ที่ 2.07 แสนลบ. +12.6% เทียบช่วงเดียวกันของปีก่อนโตดีสุดในรอบ 5 ปี เห็นแนวโน้มที่ดีของรายได้ดอกเบี้ยรับ และการควบคุม CoF ได้ดีขึ้น แต่ได้รับแรงกดดันจากรายได้ค่าธรรมเนียมสุทธิที่ชะลอตัวลง ธนาคารที่คาดว่าจะมีการเติบโตของกำไรดีที่สุดในปี 2018 คือ KTB (แนะนำซื้อ ราคาเหมาะสมปี 2019 ที่ 23 บาท) และ TMB (แนะนำ ซื้อ ราคาเหมาะสมปี 2019 ที่ 2.64 บาท)